(. 269 ) 
dians comme Prescheurs, Augustins, et Carmes, 
peuuent bien auoir trente-six mil couuents, c’est à pren- 
dre de chaque couuent ung homme, monte 
XXX VI" hommes. 
Item que les trois autres religions, dont il y en a 
beaucoup comme les chevaliers de Prusse, Rhodes, les 
Bernardins, sainct Benoist, Chartreux, Célestins, Pau - 
lins et moult autres fournissent XXXVI" hommes. 
Item que toutes les religions de dames l’une suppor- 
tant l’autre fournissent pareillement de chacun couuent 
montent à XXXVI" femmes. 
Nota que les couuents de dessusdits,tant religieux que 
religieuses y compris les chevaliers dessus dicts à prendre 
de chacun couuent ung homme, CXLIIII" hommes. 
Item et est à présumer que là où il y a ung couvent 
de religion il y a pour chacune religion ou couuent dix 
paroisses que seroient en somme trois cens soixante mil 
paroisses, et en prenant de chacune paroisse ung homme 
monleraient à M: XL® hommes. 
Toutes lesquelles parties deuant dictes monteroïient en 
somme à cinq cens quarante mil hommes,que l’on peult 
facilement tenir et assembler contre le turc et autres en- 
nemis de la saincte foy chrétienne. 
Maintenant fault-il aduiser comment et par qu'elle 
maniére l’on emploiera ce grand nombre de gens à ce 
que le pauvre et le riche chacun en son estat et selon sa 
capacité et puissance soit estimé et {auxé sans fouler 
l'un plus que l'autre soient gens d'église ou lays. 
